Selvom Henning Juels sommerhus er 75 meter fra kysten, kunne han alligevel ikke lade være med at tjekke, om vandet igang med at æde sig gennem kysten.

Henning Juel Møller er sommerhusejer, og det er der egentligt ikke noget særligt ved. Men sommerhuset ligger ved Nørlev Strand. En strandstrækning med en lidt uheldig historie. Flere sommerhuse er nemlig drattet i vandet de seneste år. For nylig fik de dog lov til at kystsikre, og det håber Henning Juel Møller bliver hans og sommerhusets redning. - Med de kæmpestore sten, der er lagt, så håber vi ikke, havet kommer videre. Vi håber, vi bliver ved med at have 75 meter til havet, siger en vindblæst Henning Juel Møller. De sidste år er der røget mange meter af kysten, og derfor er det nu kun de 75 meter, der adskiller kyst og sommerhus. - Lidt nervøse har vi jo været, derfor har vi lige skulle ud og kigge. Men mørket gjorde det alligevel svært for ham at holde øje med, hvor tæt vandet var på at æde sig ind gennem sandet. - Jeg havde regnet med, jeg skulle ned og kigge i dag, men det turde jeg ikke. Vi blev stående i behørig afstand, fortæller Henning Juel Møller. Du kan se liven ude fra kystrækken ved Nørlev Strand øverst.